《减字浣溪沙（十五之八）》
宋代·贺铸

鹦鹉无言理翠襟。杏花零落昼阴阴。画桥流水半篙深。

芳径与谁寻斗草，绣床终日罢拈针。小笺香管写春心。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。